लंबी/ लुधियाना । दो दलित युवकों के हाथ-पैर काटने की दिल दहलाने वाली घटना पर सीएम बादल ने बेहद गैर संजीदा बयान दिया है। शुक्रवार को लंबी के गांवों में संगत दर्शन कार्यक्रम के दौरान जब पत्रकारों ने मुख्यमंत्री से पूछा कि कैबिनेट मंत्री अनिल जोशी अबोहरकांड को आतंकी संगठन आईएसआईएस की क्रूरता से भी घिनौनी घटना बता रहे हैं तो उन्होंने कहा, “मैं केहड़ा इसनू चंगा केहा है, एेह बहुत ही माड़ी घटना ऐ पर सारे दोषी फड़े गए हैं। कांड तां हुंदे रहंदे हन’। अनिल जोशी द्वारा अपने भाई के मामले में इंसाफ न मिलने के सवाल पर बादल टाल-मटोल कर गए।
वहीं, सुखपाल खैहरा की ओर से कांग्रेस छोड़कर ‘आप’ में शामिल होने की बात पर बादल ने चुटकी लेते कहा कि खैहरा चाहे किसी भी पार्टी से, कहीं से भी चुनाव लड़ लें, उनका प्रत्याशी उसे हरा ही देगा। विधानसभा चुनाव समय से पहने आने की संभावना के सवाल के सीएम का कहना था कि चुनाव जब भी आ जाएं हम हर समय तैयार हैं।
hin_Deva hin_Deva